Diari Oficial de la Generalitat Valenciana


Sumari del DOGV 3506, del 21-05-1999 (1999/3754)

ACORD de 15 de febrer de 1999, de la Comissió Territorial d'Urbanisme d'Alacant, relatiu a l'aprovació definitiva de la modificació puntual núm. 10 de les Normes Subsidiàries de Monforte del Cid.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3506

Data del DOGV
:   21-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3754


Data del document
:   15-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Monforte del Cid
    * pla d'urbanisme

ACORD de 15 de febrer de 1999, de la Comissió Territorial d'Urbanisme d'Alacant, relatiu a l'aprovació definitiva de la modificació puntual núm. 10 de les Normes Subsidiàries de Monforte del Cid. [1999/X3754]
  
La Comissió Territorial d'Urbanisme, en sessió del dia 15 de febrer de 1999, adoptà el següent
  
Acord
  
Vist l'expedient de referència, i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 29 de maig de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 7 d'abril de 1998, i en un dels diaris de major difusió provincial el 23 d'abril de 1998, i no s'han presentat al·legacions.
  
Segon
  
La documentació està integrada per memòria justificativa, plans d'informació i ordenació, i plans de refosa.
  
Tercer
  
L'objecte del present expedient és la reducció de l'amplària del carrer de Paraguai, en el tram comprés entre l'avinguda de la Constitució i el carrer de Cuba, i la supressió del tram del carrer de Juan de la Cierva, en el tram comprés entre l'avinguda de la Constitució i el carrer de Cuba, com a actuacions encaminades a millorar el trànsit en els accessos a la població, com a conseqüència de l'execució per part de la COPUT d'una rotonda en la intersecció de l'avinguda de la Constitució amb l'avinguda dels Pins i el carrer de Sant Vicent, així com reflectir en el planejament la realitat física de la dita rotonda. Es proposa, a més, prolongar la mitjana de l'avinguda dels Pins.
  
Quart
  
Consta en l'expedient informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de data 6 de juliol de 1998.
  
Consideracions tecnicojurídiques
  
Primera
  
La tramitació ha sigut correcta, de conformitat amb allò que s'ha establit en l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segona
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'aprovació de modificacions puntuals de normes subsidiàries de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 6.D, 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i la resta de disposicions de pertinent aplicació, la Comissió Territorial d'Urbanisme,
  
Acorda
  
1. Aprovar definitivament la modificació puntual núm.10 de les Normes Subsidiàries de Monforte del Cid.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que manca el document de Normes Urbanístiques.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons que disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.